# Dasipogonàcies

Les dasipogonàcies (Dasypogonaceae) són una família de plantes angiospermes de l'ordre de les arecals (Arecales), dins del clade de les commelínides, un subclade de les monocotiledònies. Inclou una vintena d'espècies agrupades en quatre gèneres, natives del sud i l'oest d'Austràlia.

## Taxonomia

Aquesta família va ser publicada per primer cop l'any 1829, sota el nom de Dasypogoneae, a l'obra Analyse des Familles de Plantes: avec l'indication des principaux genres qui s'y rattachent pel botànic francès Barthélemy Charles Joseph Dumortier (1797-1878).

### Gèneres

Dins d'aquesta família es reconeixen els 4 gèneres següents:
* Baxteria R.Br. ex Hook.
* Calectasia R.Br.
* Dasypogon R.Br.
* Kingia R.Br.

## Història taxonòmica

Al primer sistema APG (1998) la família de les dasipogonàcies va ser reconeguda al clade de les monocotiledònies, però no va ser assignada a cap ordre concret, va restar dins del clade anomenat "commelinoids", que més tard rebria el nom de "commelinids" (les commeelínides). A la segona versió, APG II (2003), no hi va haver canvis respecte a la versió anterior. El tercer sistema APG, APG III (2009) tampoc no va modificar la seva situació atès que encara no s'havia aconseguit determinar si calia reconèixer un ordre propi, Dasypogonales o es podia incloure en algun dels ordres de les commelínides. Al quart sistema APG, APG IV (2016), finalment es va aconseguir decidir l'emplaçament de les dasipogonàcies dins les arecals, en base als estudis filogenètics que van demostrar amb un alt grau de fiabilitat la seva relació amb les arecàcies.

## Referències

* ↑ Byng et alii., 2016, p. 15.
* ↑ Byng et alii., 2016, p. 3.
* 1 2 3 «Dasypogonaceae» (en anglès). Plants of the World Online. Royal Botanic Gardens. Kew. [Consulta: 8 març 2024].
* ↑ «DASYPOGONACEAE Dumortier» (en anglès). Angiosperm Phylogeny Website, version 14, 01-07-2017. [Consulta: 8 març 2024].
* ↑ Dumortier, 1829, p. 55-56.
* ↑ The Angiosperm Phylogeny Group, 1998, p. 539.
* ↑ Bremer et alii., 2003, p. 417.
* ↑ Bremer et alii., 2009, p. 110.
* ↑ Byng et alii., 2016, p. 5.

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Dumortier, Barthélemy Charles Joseph. Analyse des Familles de Plantes: avec l'indication des principaux genres qui s'y rattachent (en francès), 1829.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.